Mihhail Gerassimov

Mihhail Mihhailovitš Gerassimov (vene Михаил Михайлович Герасимов; 2. september 1907 Peterburi – 21. juuli 1970 Moskva) oli Nõukogude arheoloog, antropoloog ja skulptor, Stalini preemia laureaat. Ta võttis esimesena kasutusele metoodika inimese skeletijäänuste põhjal tema välimuse taastamiseks – niinimetatud Gerassimovi meetodi. 

 Tööd 
 Ta on loonud üle 200 ajaloolise isiku skulptuurportree, sealhulgas Timuri, Jaroslav Targa, Ivan Julma, Friedrich Schilleri, Fjodor Ušakovi ja Rudaki skulptuurportreed.
 Ta osales Siberi noorema paleoliitikumi aegse Malta asula arheoloogilistel kaevamistel.
 Taastas Prantsusmaal asuva La Chapelle-aux-Saints asula neandertallase välimuse ja Vladimiri lähedal asuva Sungiri asula kromanjoonlase välimuse.
Eestist Võrtsjärve läänekaldalt neoliitikumi asukohast leitud luustiku järgi rekonstrueeris "protolaponoidset" tüüpi mehe büsti, mida hüütakse "Valma meheks".

Gerassimovi rekonstruktsioone

Kategooria:Nõukogude Liidu teadlased
Kategooria:Arheoloogid
Kategooria:Antropoloogid
Kategooria:Skulptorid
Kategooria:Stalini preemia laureaadid
Kategooria:Ordeni "Austuse märk" kavalerid
Kategooria:Novodevitšje kalmistule maetud
Kategooria:Sündinud 1907
Kategooria:Surnud 1970